વડોદરા ગ્રેઇન મર્ચન્ટ એસો.ના પ્રમુખ નિમેષ મહેતાએ જણાવ્યું હતું કે, હાલમાં અનાજ બજારમાં પુરવઠો પૂરતા પ્રમાણમાં હોવાથી ટ્રક હડતાળની કોઇ જ અસર જાવા મળતી નથી. સયાજીપુરા ખાતે શાકભાજી બજારમાં નિયમિત રીતે પુરવઠો આવી રહ્યો છે.ખંડેરાવ માર્કેટ ખાતેના ફ્રૂટ બજારના વેપારી ગિરધારી મોહનાનીએ જણાવ્યું હતું કે, હાલમાં કેરીની સીઝન પૂરી થઇ છે, જ્યારે સફરજનની સીઝન આગામી મહિને શરૂ થશે. અગાઉ શહેરમાં ફ્રૂટનો જથ્થો રોજ આવતો હતો, તે સીઝન પૂરી થતાં ઘટયો છે.